**লেয়ান্ড্রো ট্রোসার্ড** (ওলন্দাজ: *Leandro Trossard*; জন্ম: ৪ ডিসেম্বর ১৯৯৪) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ব্রাইটন এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

২০১২–১৩ মৌসুমে, বেলজীয় ক্লাব খেংকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; এই ক্লাবের হয়ে তিনি ৮৩ ম্যাচে ২৭টি গোল করেছেন। কেআরসি খেংকের সাথে চুক্তিবদ্ধ থাকাকালীন তিনি ভেস্টেরলো, লোমেল ইউনাইটেড এবং ওএইচ লোভেনের হয়ে ধারে খেলেছেন। ২০১৯–২০ মৌসুমে, তিনি ২০ মিলিয়ন ইউরোর বিনিময়ে খেংক হতে ধারে ইংরেজ ফুটবল ক্লাব ব্রাইটন অ্যান্ড হোভ আলবিয়নে যোগদান করেছেন।

২০১০ সালে, ট্রোসার্ড বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১৯ ম্যাচে ৫টি গোল করেছেন।

প্রারম্ভিক জীবন
---------------

লেয়ান্ড্রো ট্রোসার্ড ১৯৯৪ সালের ৪ঠা ডিসেম্বর তারিখে বেলজিয়ামের মাসমেখেলেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ট্রোসার্ড বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১০ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করেছেন।

২০২০ সালের ৫ই সেপ্টেম্বর তারিখে, ২৫ বছর, ৯ মাস ও ১ দিন বয়সে, ডান পায়ে ফুটবল খেলায় পারদর্শী ট্রোসার্ড ডেনমার্কের বিরুদ্ধে অনুষ্ঠিত ২০২০–২১ উয়েফা নেশন্স লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় ইয়ানিক ফেরেইরা কারাস্কোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ট্রোসার্ড সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৩১ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বেলজিয়াম | ২০২০ | ৩ | ০ |
| ২০২১ | ১১ | ২ |
| ২০২২ | ৫ | ৩ |
| সর্বমোট | ১৯ | ৫ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **লেয়ান্ড্রো ট্রোসার্ড** সংক্রান্ত মিডিয়া রয়েছে।

* লেয়ান্ড্রো ট্রোসার্ড – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* লেয়ান্ড্রো ট্রোসার্ড – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* সকারবেসে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* বিডিফুটবলে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* ইইউ-ফুটবলে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে লেয়ান্ড্রো ট্রোসার্ড (ইংরেজি) উইকিউপাত্তে এটি সম্পাদনা করুন

| * দে
* স
আর্সেনাল ফুটবল ক্লাব  – বর্তমান দল |
| --- |
| 
* ১ র‍্যামসডেল
* ৩ টিয়ার্নি
* ৪ ওয়াইট
* ৫ পার্তি
* ৬ মাগালিয়ায়েস
* ৭ সাকা
* ৮ ওদেগর (অধি:)
* ৯ জেসুস
* ১০ রো
* ১১ মার্তিনেলি
* ১২ সালিবা
* ১৪ এনকেটিয়া
* ১৫ কিভিয়র
* ১৬ হোল্ডিং
* ১৮ তোমিয়াসু
* ১৯ ট্রোসার্ড
* ২০ জর্জিনিয়ো
* ২১ ভিয়েইরা
* ২৪ নেলসন
* ২৫ আল নানি
* ৩০ টার্নার
* ৩১ হাইন
* ৩৪ জাকা
* ৩৫ জিনচেনকো
* প্রধান কোচ: আর্তেতা

 |